《饮酒》
明代·林鸿

儒生好奇古，出口谈唐虞。
倘生羲皇前，所谈乃何如。
古人既已死，古道存遗书。
一语不能践，万卷徒空虚。
我愿但饮酒，不复知其余。
君看醉乡人，乃在天地初。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。